Nr. C 4/2 De Europæiske Fællesskabers Tidende 9. 1. 90 
II 
(Forberedende retsakter) 
KOMMISSIONEN 
Ændring til forslag til Rådets forordning (EØF) om forbedring af vilkårene for forarbejdning 
og afsætning af fiskerivarer og akvakulturprodukter (') 
KOM(89) 605 endelig udg. 
(Forelagt af Kommissionen i benhold til EØF-Traktatens artikel 149, stk. 3, den 24. november 
1989) 
(90/C 4/02) 
Teksten i Kommissionens forslag er ændret som følger: 
1) Efter første henvisning indføjes følgende henvisning: 
»under henvisning til akten om Spaniens og Portugals tiltrædelse, særlig artikel 155, 
stk. 2,« 
2) Efter anden betragtning indføjes følgende betragtninger: 
»afsætningen og forarbejdningen af fiskerivarer kan bidrage til en styrkelse af den økono­
miske og sociale samhørighed i EF gennem en reel fordobling af strukturfondene fra 1987 
til 1993 som fastsat i de finansielle overslag, der er vedføjet den interinstitutionelle aftale af 
29. juni 1988 som bilag; 
der bør udarbejdes et skøn over de bevillinger, som er nødvendige for gennemførelsen af 
en sådan aktion; disse bevillinger bør indgå i de finansielle overslag, som udgør bilaget til 
den interinstitutionelle aftale af 29. juni 1988 (EFT nr. L 185, 1988); de reelt til rådighed 
stående bevillinger skal fastsættes under budgetproceduren i overensstemmelse med denne 
aftale;« 
3) Efter den tidligere syvende betragtning indføjes følgende betragtning: 
»det fastsættes i artikel 155, stk. 2, i akten om Spaniens og Portugals tiltrædelse, at Rådet 
fastlægger de strukturelle fællesskabsforanstaltninger inden for fiskerisektoren, som skal 
finde anvendelse på De Kanariske Øer, Ceuta og Melilla; Rådets forordning (EØF) nr. 
4028/88 fastsætter allerede en udstrækkelse til disse områder af størstedelen af de fælles 
foranstaltninger, der er vedtaget til forbedring og tilpasning af fiskeri- og landbrugsstruk­
turerne; forarbejdning og afsætning af fiskerivarer og akvakulturprodukter er nært knyttet 
til den øvrige del af den strukturelle fiskeripolitik, og det er derfor hensigtsmæssigt at 
udstrække den i denne forordning nævnte fælles foranstaltning til disse områder;« 
4) Efter den tidligere niende betragtning indføjes følgende betragtning: 
»i øjeblikket er der en voksende uligevægt mellem udbud og efterspørgsel med et deraf 
følgende stort underskud på Fællesskabets handelsbalance; hovedimporten består af dyre 
produkter (laks, skal- og bløddyr) og forarbejdede eller tilberedte produkter af disse arter 
(herunder også tun); det er derfor i Fællesskabets interesse, at det udvikler sin egen forar­
bejdningssektor for fiskerivarer og akvakulturprodukter;« 
(*) EFT nr. C 143 af 9. 6. 1989, s. 6. 
9. 1. 90 De Europæiske Fællesskabers Tidende Nr. C 4/3 
5) Den tidligere trettende betragtning ændres som følger: 
»de grundlæggende retningslinjer for den nye strukturpolitik i fiskeri- og akvakultursek­
toren bør ikke blot være baseret på tidligere resultater og erfaringer, men må også fast­
lægges med henblik på virkeliggørelsen af et virkeligt indre fiskerimarked og efter de nye 
forhold i den pågældende sektor, der har fået større betydning siden Spaniens og Portu­
gals tiltrædelse af Fællesskabet;« 
6) Efter den tidligere trettende betragtning indføjes følgende betragtning: 
»det indre marked inden for fiskerisektoren er begrænset til samhandel med et begrænset 
antal produkter, særlig mellem medlemslande, der grænser op til hinanden; dette marked 
består af flere forskellige nationale markeder, som har deres egne strukturer for udbud og 
efterspørgsel; det er derfor vigtigt både at fremskynde de igangværende foranstaltninger 
og igangsætte nye aktioner for at gennemføre det indre marked i fiskerisektoren inden 
1993;« 
7) Artikel 1, stk. 1, litra b), læses som følger: 
»b) tager hensyn til behov og interesser i de mindst begunstigede regioner, som er defi­
neret i artikel 8 i forordning (EØF) nr. 2052/88 og det tilhørende bilag« 
8) Teksten til artikel 1, stk. 1, litra j), ændres som følger: 
»j) medvirker til at opretholde regelmæssige og hensigtsmæssige råvareforsyninger .:.« 
9) I artikel 11, sidste tankestreg, tilføjes følgende: 
»— råvareproducenter, producentsammenslutninger eller producentorganisationer og 
kooperativer under særlig hensyntagen til små og mellemstore virksomheders behov.« 
10) Artikel 14, stk. 1, litra a), læses som følger: 
»a), 50 % i regioner under mål nr. 1 i overensstemmelse med bestemmelserne i artikel 8 i 
forordning (EØF) nr. 2052/88 og det tilhørende bilag,« 
11) Efter artikel 17 tilføjes følgende: 
»Artikel 17a 
Budgetmyndigheden fastsætter for hvert finansår omfanget af de EF-midler, som er 
nødvendige for gennemførelsen af aktioner på grundlag af denne forordning.« 
12) Artikel 18 læses som følger: 
»Artikel 18 
Alle henvisninger i andre retsakter til forordning (EØF) nr. 355/77 vedrørende fiskerisek­
toren erstattes af henvisninger til denne forordning, bortset fra overgangsbestemmelserne i 
den følgende artikel.« 
13) Efter artikel 18 tilføjes følgende: 
»Artikel 18a 
Den gennem denne forordning indførte fælles foranstaltning omfatter De Kanariske Øer, 
Ceuta og Melilla.«